钦定古今图书集成/明伦汇编/闺媛典/第313卷 > 皇清四十六 > 李春隆妻谭氏
## 钦定古今图书集成/明伦汇编/闺媛典/第313卷 > 皇清四十六 > 李春隆妻谭氏

按《嘉定县志》：谭氏，李春隆妻。年十九，归春隆。春隆家贫，又素多疾，氏亲操井臼，侍汤药，五年如一日。春隆死，遗孤方三岁，族人利其产，逼改嫁，不从，将谋杀其孤而嗣焉。氏度不能免，抱子啼于夫侄文仙之门，曰：“以是累汝。” 文仙怜其穷，为匿他所，逮长而后归之。既娶，又早夭，氏复抚两孙成立。年九十终，有司表其闾。